2003 йылда Юрий Степановтың ғаиләһе (ҡатыны Галина, балалары Андрей һәм Ксения) ата-бабаларының тыуған иленә ҡайтырға ҡарар итә. Иҫке колхоз келәтен һатып ала, быуа ярында йорт төҙөй, балыҡ етештереү өсөн «Зеркальный карп» фермаһына нигеҙ һала. Быуа һаҙан, суртан, алабуға, табан балыҡ һәм ҡарабалыҡ балыҡтарына бай булып китә. Утар балыҡ тотоу өсөн популяр урынға әйләнә. Ҡунаҡтарға быуала һыу инеү һәм ял итеү өсөн махсус йөҙөү саралары (кәмәләр, катамарандар), балалар майҙансығы, беседка, өҫтәлдәр урынлаштырылған.